શ્રી અરવિંદે જણાવ્યા પ્રમાણે, જેવા તેઓ વિદેશથી આવીને મુંબઈના એપોલો બંદરે ઊતર્યા કે, માતૃભૂમિ ભારતમાતાની માટીના દિવ્ય સંસ્પર્શથી, તેમના સંપૂર્ણ શરીરમાં - સમગ્ર ચેતનામાં એક પ્રગાઢ શાંતિ ફરી વળી. આ એક અવર્ણનીય અનુભૂતિ હતી. એ આધ્યાત્મિક અનુભૂતિ પછીનાં વર્ષોમાં પણ શ્રી અરવિંદની સૂક્ષ્મ ચેતના સાથે કાર્યરત રહી. આવી વિરલ આધ્યાત્મિક અનુભૂતિને કારણે જ શ્રી અરવિંદ સર્વસાધારણ વ્યક્તિઓથી નોખા-અનોખા બની રહ્યા...!